กินยาMetronidazoleไปเมื่อวันศุกร์ที่ผ่านมา แล้วพอวันจันทร์-อังคาร มีอาการคลื่นไส้อาเจียนตอนเช้าและเที่ยง วันอังคารเป็นวันสุดท้ายที่กินยา วันพุธจนถึงตอนนี้ยังมีพะอืดพะอมอยู่บ้างนิดหน่อย อยากทราบว่าเป็นเพราะผลข้างเคียงของยาใช่มั้ยคะ
สวัสดีครับ เมโทรนิดาโซล (Metronidazole)เป็นยาปฏิชีวนะ ที่จะออกฤทธิ์ต้านเชื้อแบคทีเรียในร่างกาย ซึ่งจะใช้ในการรักษาโรคจากการติดเชื้อแบคทีเรียได้หลากหลายชนิด กระนั้น ผลข้างเคียงที่พบบ่อยของยานี้ก็คือ อาการคลื่นไส้อาเจียน ดังนั้น อาการคลื่นไส้ที่เกิดขึ้นก็อาจจะเป็นผลของยาได้ครับ และถ้าหากเป็นผลของยาจริง หลังจากหยุดยาแล้ว อาการก็น่าจะดีขึ้นในอีกไม่กี่วันครับอย่างไรก็ดี หากหลังจากหยุดยาแล้ว ยังมีอาการคลื่นไส้อาเจียนอยู่มาก ก็ควรพบแพทย์ เพื่อทำการตรวจรักษาต่อไปครับ